EQUITONE er designet for å monteres som en luftet og drenert kledning (regnsperre eller rainscreen). Dette betyr at kledningen monteres med et hulrom bak platene for at luft skal kunne strømme gjennom. Mellomrommet mellom platene, ytterveggene og isolasjonen gir bygget fordeler som forbedret energieffektivitet, lydisolering og forebygging av råte og muggsopp.
Ventilerte fasader konstrueres ved at man starter med en forankring. På nye bygg er dette gjerne en byggeplate, og på eksisterende bygg hvor man skal rehabilitere fasaden er det som oftest teglstein eller armert betong. Neste lag vil være en vindsperre, etterfulgt av en underkonstruksjon i enten aluminium, stål eller tre. Isolasjon tilføyes før man monterer fasaden til lektene.